Τα αποτελέσματα της επέμβασης αρχίζουν και γίνονται ορατά σταδιακά από τον 3ο μήνα. Συνήθως η τελική εικόνα είναι εμφανής περίπου μετά από 9 με 12 μήνες. Ο σωστός σχεδιασμός της μπροστινής γραμμής παίζει σημαντικό ρόλο και στη φυσικότητα του αποτελέσματος σε σχέση και με τα υπόλοιπα χαρακτηριστικά του προσώπου. Σε αυτήν την περίπτωση, οι λεπτομέρειες κάνουν τη διαφορά και η εμπειρία του πλαστικού χειρουργού είναι το ουσιαστικό “εργαλείο” για μια εμφύτευση μαλλιών με καλό, φυσικό αποτέλεσμα. Επίσης, πρέπει να γίνει σωστός σχεδιασμός για την κατανομή και την πυκνότητα των τριχοθυλακίων. Άλλο πολύ σημαντικό στοιχείο είναι ο τρόπος φύτρωσης των νέων τριχών που θα πρέπει να είναι σε ακολουθία με τις υπάρχουσες τρίχες, υπό συγκεκριμένη γωνία κλίσης και σε συγκεκριμένες θέσεις, έτσι ώστε να υπάρχει φυσικότητα στην τριχοφυία. Είτε με την μέθοδο FUT-STRIP είτε με την μέθοδο FUE, το τελικό αποτέλεσμα εξαρτάται άμεσα από την εμπειρία του πλαστικού χειρουργού και της ομάδας του.